cyanic-selkie/wikianc huggingface dataset:
சமீர் கான்
முதல் தரத் துடுப்பாட்டம்
2017 ஆம் ஆண்டில் நடைபெற்ற அலோக்சே அகமது ஷா அப்தலி நான்கு நாள் கொண்ட போட்டியில் இவர் விளையாடினார். நவம்பர் 1, காபூல் துடுப்பாட்ட அரங்கில் நடைபெற்ற பூஸ்ட் பிரிவு துடுப்பாட்ட அணிக்கு எதிரான முதல் தரத் துடுப்பாட்டப் போட்டியில் இவர் அறிமுகமனார். இந்தப் போட்டியின் முதல் ஆட்டப் பகுதியில் 32 பந்துகளில் 18 ஓட்டங்கள் எடுத்து அப்த்ல் பகி பந்துவீச்சில் ஆட்டமிழந்தார். இதில் இரண்டு நான்குகளும் அடங்கும்.பின் பந்துவீச்சில் 12 ஓவர்கள் வீசி 44 ஓட்டங்களை விட்டுக் கொடுத்தார். இதில் நான்கு ஓவர்களை மெய்டனாக வீசி 4 இலக்குகளைக் கைப்பற்றினார்.இரண்டாவது ஆட்டப் பகுதியில் 7 பந்துகளில் ஓர் ஓட்டங்களை எடுத்து அசனுல்ல பந்துவீச்சில் இவர் ஆட்டமிழந்தார். 23 ஓவர்கள் வீசி 61 ஓட்டங்களை விட்டுக் கொடுத்தார். இதில் நான்கு ஓவர்களை மெய்டனாக வீசி ஓர் இலக்கினைக் கைப்பற்றினார். இந்தப் போட்டியில் இசுப்பீட் கர் அனி 182 ஓட்டங்களில் வெற்றி பெற்றது. 2018 ஆம் ஆண்டில் நடைபெற்ற அலோக்சே அகமது ஷா அப்தலி நான்கு நாள் கொண்ட போட்டியில் இவர் விளையாடினார். ஏப்ரல் 1, அமனுல்லா துடுப்பாட்ட அரங்கில் நடைபெற்ற காபூல் துடுப்பாட்ட அணிக்கு எதிரான முதல் தரத் துடுப்பாட்டப் போட்டியின் முதல் ஆட்டப் பகுதியில் 70 பந்துகளில் 31 ஓட்டங்கள் எடுத்து சாம் சராம் பந்துவீச்சில் ஆட்டமிழந்தார். இதில் ஐந்து நான்குகளும் அடங்கும்.பின் பந்துவீச்சில் 8 ஓவர்கள் வீசி 21 ஓட்டங்களை விட்டுக் கொடுத்தார். இதில் ஓர் ஓவரை மெய்டனாக வீசி ஓர் இலக்கினைக் கைப்பற்றினார்.இரண்டாவது ஆட்டப் பகுதியில்  1 ஓவர்கள் வீசி 8ஓட்டங்களை விட்டுக் கொடுத்தார். இந்தப் போட்டியில் இசுப்பீட் கர் அனி 157 ஓட்டங்களில் வெற்றி பெற்றது.
குறிப்புகள்
பகுப்பு:வாழும் நபர்கள் பகுப்பு:1992 பிறப்புகள்
இனா சிலானி
இனா சிலானி ( Hina Jilaniحنا جیلانی  . பிறப்பு 1953), பாக்கித்தானின் உச்ச நீதிமன்றத்தின் வழக்கறிஞர் மற்றும் பாக்கித்தானின் பஞ்சாபில் உள்ள லாகூரைச் சேர்ந்த மனித உரிமை ஆர்வலர் ஆவார்.
ஆரம்பகால வாழ்க்கை மற்றும் கல்வி
பாக்கித்தான் இராணுவச் சட்டத்தின் கீழ் இருந்தபோது, சிலானி 1979 இல் சட்டப் பயிற்சியைத் தொடங்கினார்.
தொழில் வாழ்க்கை
முக்கியமான மனித உரிமை விசாரணைகளில் சிலானி தனது நிபுணத்துவத்திற்காக சர்வதேச அளவில் அங்கீகரிக்கப்பட்டவர் ஆவார். பிப்ரவரி 1980 இல் தனது சகோதரி அஸ்மா ஜெஹாங்கீருடன், பாக்கித்தானின் முதல் அனைத்து பெண் சட்ட உதவி நடைமுறையான AGHS சட்ட உதவி மையத்தை (ALAC) லாகூரில் நிறுவினார். ஆரம்பத்தில் இந்த நடவடிக்கைகள் பெண்களுக்கு சட்ட உதவி வழங்குவதாக மட்டுப்படுத்தப்பட்டிருந்தன, ஆனால் படிப்படியாக இந்த அமைப்பு சட்ட விழிப்புணர்வு, கல்வி, சுரண்டலில் இருந்து பாதுகாப்பு, சட்ட ஆராய்ச்சி, ஆலோசனை மற்றும் சட்ட உதவிகளை வழங்குதல் போன்ற செயல்களிலும் ஈடுபட்டன. இவர் பாக்கித்தானின் மனித உரிமைகள் ஆணையம் மற்றும் மகளிர் செயல் மன்றம் (WAF) (1980 இல் நிறுவப்பட்ட அழுத்தக் குழு, பாகுபாடு சட்டத்திற்கு எதிராக பிரச்சாரம் செய்தவர்) மற்றும் 1986 இல் பாக்கித்தானின் முதல் சட்ட உதவி மையத்தையும் நிறுவினார். சட்டரீதியான உதவிகளை வழங்குவதோடு மட்டுமல்லாமல், 1991 ல் தஸ்தக் என்றழைக்கப்படும் வன்முறை மற்றும் துன்புறுத்தல்களினால் பாதிக்கப்படும் பெண்களுக்கு ஒரு தங்குமிடம் அமைக்கவும் இவர் உதவினார் தங்குமிடத்தை நிர்வகிப்பதைத் தவிர, மனித உரிமைகள் மற்றும் பெண்களின் பாதுகாப்பு குறித்த விழிப்புணர்வை ஏற்படுத்த தஸ்தாக் பட்டறைகளையும் ஏற்பாடு செய்கிறார்.
ஒரு வழக்குரைஞர் மற்றும் குடும்ப வன்முறைக்கு எதிரான சமூக ஆர்வலர் மற்றும் கடந்த மூன்று தசாப்தங்களாக பாக்கித்தானில் அமைதி, மனித உரிமைகள் மற்றும் பெண்களின் உரிமைகளுக்கான இயக்கத்தில் தீவிரமாக உள்ளார், இவர் மனித உரிமைகள் வழக்கில் நிபுணத்துவம் பெற்றவர், குறிப்பாக பெண்கள், குழந்தைகள், சிறுபான்மையினர் உரிமைகளில் அக்கறை கொண்டுள்ளார். இவர் பாக்கித்தானில் மனித உரிமைகள் தரத்தை நிர்ணயிப்பதில் முக்கிய அம்சங்களாக மாறிய பல வழக்குகளை நடத்தியுள்ளார். குழந்தைகளின் உரிமைகளுக்காக, குறிப்பாக அபாயகரமான வேலைகளில் ஈடுபடும் குழந்தை தொழிலாளர்களின் பாதுகாப்பிற்காக இவர் நடத்திய போராட்டம், 1991 ல் குழந்தைகளின் வேலைவாய்ப்பை ஒழுங்குபடுத்தும் ஒரு சட்டத்தை வெளியிட வழிவகுத்தது.
மனித உரிமைகள் தொடர்பான பல்வேறு நிகழ்வுகளில் பேச சிலானி அடிக்கடி அழைக்கப்படுகிறார். 17 செப்டம்பர் 2009 அன்று, நியூ சவுத் வேல்ஸ் பல்கலைக்கழகத்தில் சட்ட பீடத்தில், 2009 ஹால் வூட்டன் சொற்பொழிவை வழங்கினார். நவம்பர் 25 ஆம் தேதி, இவர் மெக்கில் பல்கலைக்கழகத்திற்கு விருந்துரையாளராக அழைக்கப்பட்டார்.
சிலானி ஐக்கிய நாடுகள் மனித உரிமைகள் சங்கம், கார்ட்டர் மையம் மற்றும் பெண்களுக்கான ஐ.நா. அமைப்பு ஆகியவற்றுடன் இணைந்து பணியாற்றுகிறார். 2019 ஆம் ஆண்டில், உலகெங்கிலும் உள்ள ஊடக சுதந்திரத்தைப் பாதுகாப்பதற்கான சட்ட கட்டமைப்புகளை உருவாக்க இங்கிலாந்து வெளியுறவு அலுவலகம் அமைத்த ஒரு புதிய நிபுணர் குழுவிற்கு இவரை வழக்குரைஞராக நியமித்தது.
சான்றுகள்
பகுப்பு:வாழும் நபர்கள் பகுப்பு:1953 பிறப்புகள் பகுப்பு:பாக்கித்தான் பெண் உரிமை செயற்பாட்டாளர்கள்
வெபர் சோதனை
வெபர் சோதனை (Weber test) எனப்படுவது காது கேட்கும் திறனை விரைவில் சோதிக்கும் பரிசோதனைகளுள் ஒன்று. இச்சோதனைக்கு எர்ன்ஸ்ட் ஹைண்ட்ரிக் வெபர் (1795–1878) என்பவரின் நினைவாக வெபர் சோதனை எனப் பெயரிடப்பட்டது. நடுக் காதில் ஏற்படும் காது கேட்கும் திறனிழப்பையும், ஒரு பக்க காது கேட்கும் திறனிழப்பு ஆகியவற்றை கண்டறியப் பயன்படுகிறது. கடத்தல் செவி திறனைக் கடத்துவது நடு செவியிலுள்ள பட்டை சிற்றெலும்பு (incus), சம்மட்டியுருவெலும்பு (malleus), ஏந்தியுருவெலும்பு (stapes) ஆகியவை ஆகும். உணர்நரம்புச் செவி திறனை (Sensorineural hearing ability) கடத்துவது உட் செவிலுள்ள நத்தை எலும்பு (cochlea), உட் தளச்சவ்வு (internal basilar membrane) மற்றும் நத்தை எலும்பிலுள்ள நரம்பு ஆகியவை ஆகும். காதுமடல், காது குழாய் மற்றும் காதுச் சவ்வு ஆகியவை ஒலியை நடுக் காதிற்கு கடத்துகிறது, உணர்நரம்புச் செவி திறனைக் காது மெழுகு பாதுகாக்கிறது.
அதிரும் இசைக்கவையின் அடிப்பாகத்தை ஆய்வுக்கு உட்படுத்தப்படுபவரின் நெற்றிப்பொட்டில் வைத்து அவரிடம் எந்தக் காதில் ஒலி நன்றாகக் கேட்கிறதென வினவ வேண்டும். எந்தக் காதில் சத்தமாய்க் கேட்கிறதோ அந்தக் காதில் கடத்தல் குறைபாடு உள்ளதெனப் பொருள். நரம்புணர்ச்சி குறைபாட்டிலோ இயல்பான காதில் சத்தமாய்க் கேட்கும்.
வெபர் சோதனை செய்யும் விதம்
வெபர் சோதனை மற்றும் ரினி சோதனை (Rinne test) ஆகியவை சேர்ந்தே செய்யப்பட்டு, காதின் கேட்கும் திறனின் தன்மையும், இழப்பும்  கண்டறியப்படுகிறது. வெபர் சோதனைக்கு இசைக்கவைகள் பயன்படுத்தப்படுகின்றன. (பொதுவாக 256 Hz or 512 Hz அதிர்வெண் கொண்டவை வெபர் அதிர்வு சோதனையிலும்; 512 Hz அதிர்வெண் கொண்டவை ரினி கேட்கும் திறன் சோதனையிலும் பயன்படுத்தப்படுகிறது) இசைக்கவைகள் நெற்றியின் நடுப்பகுதியில் அல்லது மேலுதட்டுக்கு மேலே மூக்கிற்குக் கீழே பல்லின் மீது அல்லது நெற்றியின் மேலே காதிலிருந்து சம தூரத்தில் வைக்கப்படுகிறது. பின்னர் நோயாளியின் எந்தக் காதில் அதிக சப்தம் கேட்கிறது என வினவப்படுகிறது. ஆரோக்கியமான காதுகளுக்கு, இரு பக்கமும் ஒரே மாதிரியான சப்தம் கேட்கும். பாதிக்கப்பட்ட காதுகளுக்கு, கடத்தும் திறன் குறைவால் அதிக இரைச்சல் கேட்கும். இதிலிருந்து பாதிக்கப்பட்ட காதுகள் கண்டறியப்படுகிறது. பாதிக்கப்பட்டவரின் நன்றாக கேட்கும் காதுகளுக்கு அதிக இரைச்சல் கேட்டால், உணர்நரம்புச் செவி திறன் எனக் கண்டறியப்படுகிறது. நேயாளியால் கேட்கும் திறனை அறிய முடியவில்லை எனில் ரினி சோதனையும் சேர்த்து நடத்துப்பட்டு, மருத்துவரே கேட்கும் திறனைச் சோதிப்பார்.
ரினி சோதனையில் பயன்படுத்தப்படும் இசைக்கவை (பொதுவாக 512 Hz) இரண்டு காதுகளுக்குப் பின்பும் எலும்பின் மீது, கேட்கும் ஒலி குறையும் வரை வைக்கப்படுகிறது. உடனே காதின் மீது இசைக்கவை வைக்கப்பட்டு, அதிர்வு கேட்பது எப்போது குறைகிறது என கேட்கப்படுகிறது. ஆரோக்கியமான காதுகளுக்கு வெளியே ஏற்படும் அதிர்வு ஒலியானது, காதுகளுக்குப் பின்னால் ஏற்படும் அதிர்வு ஒலியைவி்ட அதிகமாக இருக்கும். மாறி இருந்தால், காதுகளின் கேட்கும் திறனில் குறைபாடுள்ளது என அறியலாம்.
காற்றின் மூலம் ஒலியைக் கடத்தும் திறனிலுள்ள குறைபாட்டைக் கண்டறிதல்
நோயாளியின் எந்தக் காதில் இசைக்கவையின் அதிர்வு அதிகம் கேட்கிறதோ, அந்தக் காதின் ஒரு பக்க காது கேட்கும் திறன் குறைவு என அறியலாம். இதற்குக் காரணம் காற்றின் மூலமல்லாமல், எலும்பின் மூலம் ஒலி அதிகம் கடத்தப்படுகிறது, அதாவது காதின் கடத்தும் திறன் குறைபாடுடன் உள்ளது. இது நடுக்காதிலுள்ள எலும்புகளில் ஏற்படும் பாதிப்பால் உண்டாகிறது. அதே நேரத்தில் உட்செவியில் உள்ள பகுதிகளில் பாதிப்பு இல்லாததால், எலும்பின் மீது ஏற்படும் அதிர்வு உணரப்படுகிறது.
நரம்புணர்ச்சி குறைபாட்டால் ஏற்படும் காது கேட்கும் திறனைக் கண்டறிதல்
காற்றின் மூலம் கடத்தப்படும் ஒலி சரியாகக் கேட்கும் போதும், காது கேட்கும் திறனில் குறைபாடிருந்தால், அது நரம்புணர்ச்சியால் ஏற்படுகிறது. நரம்புணர்ச்சியில் குறைபாடிருந்தால் எலும்பின் மூலம் கடத்தப்படும் ஒலியின் அளவு குறைவாக இருக்கும்..
சோதனையின் பயன்களும் இடர்களும்
வெபர் சோதனை இரண்டு காதுகளில் உள்ள கேட்கும் திறனிலுள்ள வேறுபாட்டை அறிய உதவுகிறது. காது கேட்கும் திறனின் அளவைக் கண்டறியததால், இச் சோதனை நன்றாகக் கேட்கக்கூடிய காதுகளைக் கண்டறியப் பயன்படுவதில்லை. இரண்டு காதுகளின் கேட்கும் திறனும் ஒரே மாதிரியிருந்தால் இரண்டுமே இயல்பான காதுகளாகவே கருதப்படுகிறது. அதே நேரத்தில் காற்றின் மூலம் பரவும் ஒலியில் ஏற்படும் தடைகளை எளிய முறையில் கண்டறியப்பயன்படுகிறது.
வெளி இணைப்புகள்
பகுப்பு:காது நோய்கள்
அப்துல் காதர் லெப்பை
அப்துல் காதர் லெப்பை இருபதாம் நூற்றாண்டின் குறிப்பிடத்தக்க ஈழத்து முஸ்லிம் கவிஞர்களுள் ஒருவர். இவர் 1913 செப்டெம்பர் 7 ஆம் நாள் காத்தான்குடியில் பிறந்தார். 1934 ஆம் ஆண்டு பாடசாலை ஆசிரியராகப் பணியாற்றத் தொடங்கிய இவர் 1943 ஆம் ஆண்டில் தலைமையாசிரியராகப் பதவியுயர்வு பெற்றார்.
1965 ஆம் அண்டு கிண்ணியாவில் நடைபெற்ற இஸ்லாமியக் கலை இலக்கிய விழாவில் இவருகுக் கவிஞர் திலகம் என்ற பட்டம் வழங்கப்பட்டது. உமர் கய்யாம் பாடல்களின் மொழிபெயர்ப்பான "ரூபாய்யாத்" இவருக்கு இலங்கை சாஹித்திய மண்டலப் பரிசைப் பெற்றுக் கொடுத்தது. 1984 அக்டோபர் 7 ஆம் நாள் காலமானார்.
இந்துக் கோயில் மண்டபங்கள்
இந்துக் கோயில் மண்டபங்கள் என்பது இந்து சமயக் கோயில்களில் கட்டப்படுகின்ற மண்டபங்கள் ஆகும். இந்த மண்டபங்கள் சிறு கோயில்களில் குறைவான எண்ணிக்கையிலும், அரசர்கள் கட்டிய பெருங் கோயில்களில் அதிக எண்ணிக்கையிலும் காணப்படுகின்றன.
வகைகள்
இந்து சமயக் கோயில்களில் உள்ள மண்டபங்கள் ஆதார மண்டபங்கள், எண்ணிக்கை அடிப்படையில் வகைப்படுத்தப்படும் மண்டபங்கள், பயன்பாட்டு ரீதியாக வகைப்படுத்தும் மண்டபங்கள் என பல பிரிவுகளைக் கொண்டுள்ளன.
ஆதார மண்டபங்கள்
இந்து சமயக் கோயில்களில் காணப்படுகின்ற கருவறை, அர்த்த மண்டபம், மகா மண்டபம், நீராட்டு மண்டபம், அலங்கார மண்டபம், சபா மண்டபம் என ஆறு மண்டபங்களும் ஆதார மண்டபங்கள் என்று அழைக்கப்படுகின்றன.
எண்ணிக்கை அடிப்படியில் மண்டபங்கள்
மண்டபங்களின் தூண்களின் அடிப்படையில் மண்டபங்கள் நான்கு கால் மண்டபம், ஆறு கால் மண்டபம் மற்றும் ஆயிரம் கால் மண்டபம் என்று வகைப்படுத்தப்படுகின்றன.
பிற மண்டபங்கள்
இந்த மண்டப வகைகளைத் தவிர்த்து வாகன மண்டபம், நடன மண்டபம், நாடக மண்டபம், புராண மண்டபம், தருக்க மண்டபம், ஊஞ்சல் மண்டபம், முத்தி மண்டபம், நித்த மண்டபம், வசந்த மண்டபம், நவராத்திரி மண்டபம், கொடிக்கம்ப மண்டபம்,நீராழி மண்டபம், தேர்முட்டி மண்டபம் போன்றவைகள் உள்ளன.
ஆதாரங்கள்
பகுப்பு:இந்துக் கோயில் கட்டிடக்கலை
அணி இலக்கண நூல்கள்
அணியிலக்கணங்கூறும்நூல்கள் என்பது செய்யுளிலமைந்துள்ள அணிகளின் இலக்கணங்கூறும் நூல்களாகும். தமிழ்மொழியில் அணியிலக்கணங்கூறும்நூல்கள் குறைவே. தண்டியலங்காரம், வீரசோழியம், மாறனலங்காரம், இலக்கண விளக்கம், தொன்னூல் விளக்கம், குவலயானந்தம், சந்திராலோகம், முத்துவீரியம் என பலநூல்கள் தமிழில் அணியிலக்கணம் கூறும் நூல்களாகும். இவையன்றி அணியியல் என்ற ஒருநூல் இருந்து மறைந்துவிட்டது.
தண்டியலங்காரம்
தண்டியலங்காரம் வடமொழியிலுள்ள காவியதர்சம் என்ற இலக்கணநூலை அடிப்படையாகக்கொண்டு, தமிழ்த்தண்டியாரால் எழுதப்பட்டது. நூற்பாயாப்பில் அமைந்தது. 35 பொருளணிகளைக் கூறுவது. இதன் மூலமும் உதாரணச்செய்யுளும் நூலாசிரியராலேயே செய்யப்பட்டது. இதன் காலம் அனபாயன் என்னும் இரண்டாம் குலோத்துங்கனின் காலமாகிய 12-ஆம் நூற்றாண்டாகும். இதற்கு சுப்பிரமணிய தேசிகர் என்பவர் உரை செய்துள்ளார்.
வீரசோழியம்
இது வீரராசேந்திர சோழன் பெயரில் புத்தமித்திரர் என்ற சமணமுனிவரால் செய்யப்பட்டது; கட்டளைக்கலித்துறை என்னும் காரிகையாப்பால் அமைந்துள்ளது; ஐந்திலக்கணமும் கூறுவது; 35 பொருளணிகளைக்கூறுவது. இதன் காலம் 11ஆம் நூற்றாண்டாகும். இதற்கு பெருந்தேவனார் என்பவர் உரை செய்துள்ளார்.
மாறனலங்காரம்
இது நம்மாழ்வார் பேரில் திருக்குருகைப் பெருமாள் கவிராயரால் செய்யப்பட்டது. பொதுவியல் மட்டும் வெண்பாயாப்பிலும், பொருளணியியல், சொல்லணியியல், எச்சவியல் மூன்றும் நூற்பாயாப்பிலும் அமைந்துள்ளன. இதில் 64 பொருளணிகள் கூறப்படுகின்றன. நூலாசிரியராலேயே மூலமும் உதாரணமும் தரப்பட்டுள்ளது. இதன் காலம் 16 -ஆம் நூற்றாண்டாகும். இதற்குக் காரி ரத்னக் கவிராயர் என்பவர் உரை எழுதியுள்ளார்.
இலக்கண விளக்கம்
இது வைத்திய நாத தேசிகர் என்பவரால் தண்டியலங்காரத்தைத் தழுவித் தொகுக்கப்பட்டது. நூற்பாயாப்பில் அமைந்துள்ளது. ஐந்திலக்கணமும் கூறுவது. இதில் 35 பொருளணிகள் கூறப்பட்டுள்ளன. இதற்கு நூலாசிரியரே உரைசெய்துள்ளார். இதன் காலம் 17-ஆம் நூற்றாண்டின் முதற்பகுதியாகும்.
தொன்னூல் விளக்கம்
இது ஜோசப் பெஸ்கி என்னும் பாதிரியாராகிய வீரமாமுனிவரால் இயற்றப்பட்டது. நூற்பாயாப்பில் அமைந்துள்ளது. ஐந்திலக்கணமும் கூறுவது. இதில் 30 பொருளணிகள் கூறப்பட்டுள்ளன. இதற்கு நூலாசிரியரே உரைசெய்துள்ளார். இதன் காலம் 17-ஆம் நூற்றாண்டின் இடைப்பகுதியாகும்.
==அணி இலக்கண நூல்கள் (காலநிரல்) ==
உசாத்துணை
தா.ம. வெள்ளைவாரணம் ,'தண்டியலங்காரம், திருப்பனந்தாள் மட வெளியீடு. 1968
அடிக்குறிப்பு
பகுப்பு:தமிழ் இலக்கண நூல்கள் பகுப்பு:அணி இலக்கணம்
சிறுவாபுரி முருகன் கோவில்
சிறுவாபுரி முருகன் கோவில் தமிழ்நாட்டின் திருவள்ளூர் மாவட்டத்தில் உள்ள சின்னம்பேடு பகுதியில் அமைந்திருக்கும் ஒரு புகழ் பெற்ற முருகன் கோவில் ஆகும்.
ஐந்து நிலை ராஜகோபுரம் உடைய இக்கோவிலில் மூலவர் பாலசுப்பிரமணியர் ஆவர். அருணகிரிநாதர் அர்ச்சனை திருப்புகழ் பாடிய இக்கோவில் 500 ஆண்டுகள் பழமைவாய்ந்தது. ஆகும். இக்கோவில் சிறுவாபுரி பாலசுப்பிரமணிய சுவாமி கோவில் என்றும் அழைக்கப்பட்டு வருகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள முருகன் கோயில்கள்
கல்யாணகிரி ஊராட்சி
கல்யாணகிரி ஊராட்சி (Kalyanagiri Gram Panchayat), தமிழ்நாட்டின் சேலம் மாவட்டத்தில் உள்ள பெத்தநாயக்கன்பாளையம் வட்டாரத்தில் அமைந்துள்ளது. இந்த ஊராட்சி, ஆத்தூர் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1383 ஆகும். இவர்களில் பெண்கள் 685 பேரும் ஆண்கள் 698 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிரதாப்காட் மாவட்டம்
பிரதாப்காட் மாவட்டம் (Pratapgarh district) (இந்தி: जिला प्रतापगढ़) மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இம்மாவட்டத் தலைமையிட நகரம் பிரதாப்காட் ஆகும். இராஜஸ்தான் மாநிலத்தின் பகுதியில் அமைந்த இம்மாவட்டம் உதய்பூர் கோட்டத்தில் உள்ளது.
கடல் புறா
கடல் புறா (Gull) இது துறைமுகம், கடற்கரை, உப்பங்கழி ஆகியவற்றைச் சார்ந்து வாழ்கிறது. இவை கூட்டமாகச் செம்பருந்து, பழுப்புத் தலைக் கடல் காகம் முதலியவற்றோடு சேர்ந்து துறைமுகப்பகுதிகளில் வட்டமிட்டுக் கொண்டிருக்கும். இது லாரிடே குடும்பத்தைச் சேர்ந்த பறவை ஆகும். இது மீன்கள், புழுபூச்சிகள், கப்பலிலிருந்து எறியப்படும் அழுகிய பண்டங்கள் முதலியவற்றை உண்கின்றன. பிற பறவைகளை அச்சுறுத்தி அவை தேடிய உணவை கவர்ந்து விடுகின்றன.
உடலமைப்பு
சாம்பல் அல்லது வெண்மை நிறமாகவும், தலை, இறக்கை முனைகள் முதலியன கருமையாகவும் காணப்படும். இதற்கு நீண்ட கூர்மையான சிறகுகளும், குட்டையான கழுத்தும், காலும், சவ்வினால் இணைந்த கால்விரல்களும், பிளவுபட்ட வாலும் உடையது. அதன் அலகு ஆப்பு வடிவில் இருக்கும்.
பிரதாப்காட் மாவட்டம்
இராஜஸ்தான் மாநிலத்தில் 33-வது மாவட்டமாக பிரதாப்காட் மாவட்டம் 26 சனவரி 2008-இல், சித்தோர்கார் மாவட்டத்தின் சில வருவாய் வட்டங்களைக் கொண்டு நிறுவப்பட்டது.
இராஜஸ்தான் மாநிலத்தில் மக்கள் தொகை குறைந்த மாவட்டங்களில் இம்மாவட்டம் ஜெய்சல்மேர் மாவட்டத்திற்கு அடுத்து இரண்டாவது இடத்தில் உள்ளது.
கடல் புறா
சான்றுகள்
பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள் பகுப்பு:கடற்பறவைகள்
பிரதாப்காட் மாவட்டம்
புவியியல்
பிரதாப்காட் கடல் மட்டத்திலிருந்து 580 மீட்டர் உயரத்தில் உள்ளது. ஆரவல்லி மலைத்தொடர் மற்றும் மால்வா மேட்டுநிலங்களின் சந்திப்பில் பிரதாப்காட் மாவட்டம் அமைந்துள்ளது. 4,11,736 ஹெக்டேர் பரப்பளவு கொண்ட இம்மாவட்டத்தின் காடுகளின் பரப்பளவு  1,20,976 ஹெக்டர் ஆகும்.
மாவட்ட நிர்வாகம்
பிரதாப்காட் மாவட்டம் அர்னோட், சிஹோட்டி சத்ரி, தாரியாவாட், பீபல் கூண்ட் மற்றும் பிரதாப்காட் என ஐந்து வருவாய் வட்டங்களையும், 921 கிராமங்களையும் கொண்டுள்ளது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 867,848 ஆக உள்ளது. கிராமப்புறங்களில் 91.73% மக்களும்; நகரப்புறங்களில் 8.27% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 22.78% ஆக உயர்ந்துள்ளது. மக்கள் தொகையில் 437,744 ஆண்களும்; 430,104 பெண்களும் உள்ளனர். ஆயிரம் ஆண்களுக்கு 983 பெண்கள் என்ற விகிதத்தில் பாலின விகிதம் உள்ளது. 4,449 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 195 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு  55.97% ஆகவும், ஆண்களின் படிப்பறிவு 69.50% ஆகவும், பெண்களின் படிப்பறிவு 42.35% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 150,518 ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள் தொகை 827,293 (95.33 %) ஆகவும்;      இசுலாமிய சமய  மக்கள் தொகை 25,597  (2.95 %)  ஆகவும்;   சமண சமய மக்கள் தொகை 14,077 (1.62 %) ஆகவும்;  சீக்கிய சமய,  கிறித்தவ,  பௌத்த சமய மக்கள் தொகை மிகக் குறைவாகவும் உள்ளது.
மொழிகள்
இராஜஸ்தான் மாநிலத்தின் ஆட்சி மொழியான இந்தி மொழியுடன், பஞ்சாபி, உருது  மற்றும் இராச்சசுத்தானி, மார்வாரி போன்ற வட்டார மொழிகளும் இம்மாவட்டத்தில் பேசப்படுகிறது.
பொருளாதாரம்
இம்மாவட்டத்தின் முக்கிய வேளாண் பயிர்கள் நிலக்கடலை, சோளம், சோயா பீன்ஸ், பருப்பு வகைகள், தாணியங்கள், ஆமணக்கு, பார்லி, கோதுமை ஆகும்.
இம்மாவட்டத்தில் அரசு உரிமம் பெற்ற அபின் பயிரிடுவோர் 6,781-ஆக உள்ளனர். இந்திய அரசின் போதை மருந்து கட்டுப்பாட்டுத் துறையின் அறிக்கையின் படி, பிரதாப்காட் மாவட்டத்தில் 2011-ஆம் ஆண்டில் 15,85,373 கிலோ கிராம் அளவிற்கு அபின் உற்பத்தி செய்யப்பட்டதாக அறியமுடிகிறது.
மேற்கோள்கள்
http://epaper.dainiknavajyoti.com/?edition=16&pub_date=21/05/2014&pageno=8
வெளி இணைப்புகள்
பகுப்பு:இராஜஸ்தான் மாவட்டங்கள்
காற்றாடி
thumb|222px|right|பனையோலையால் செய்யப்படும் காற்றாடி வகைகளைக் காட்டும் கோட்டுருவப் படம்
விளையாட்டுக் காற்றாடி
சிற்றூர்ப்பகுதிகளில் சிறார்கள் பனை ஓலையை வெட்டி, கருவேல முள்ளில் கோர்த்து, ஒரு சிறு குச்சியில் குத்தி காற்றாடிகளைச் செய்வர். மாட்டுவண்டிகளிலும் பிற சக்கர (ஆழி) வண்டிகளிலும் அச்சாணி வைத்திருப்பதுபோல ஓலையைத் தன்னிடத்தில் வைத்திருப்பதற்கு காய்ந்த ஆட்டுப் புழுக்கைகளையோ களிமண் உருண்டைகளையோ இருபுறமும் முள்ளில் கோர்த்து வைப்பார்கள். இவ்வாறு செய்யும் காற்றாடியைக் கையில் பிடித்துக்கொண்டு காற்றை எதிர்த்தார்ப்போல ஓடும்போது தகடு போல வெட்டப்பட்ட இரு பனை ஓலைத்துண்டுகளும் ஒருங்கே சுற்றும்.
இதே போன்ற அமைப்பைத் தொழிற்கூடங்களில் காகிதத் தாளினாலான வெவ்வேறு வடிவ இறக்கைகளைப் பிளாசுட்டிக்குக் குச்சியில் இணைத்து உருவாக்குவர். திருவிழாக்களின் போது இவை பெருமளவில் விற்கப்படுகின்றன.
காற்றாலை
பெரும் தகடுகளைக் கோர்த்து காற்று வீசும் திசையைப் பார்த்து நிறுத்தி, அவை சுழலும்போது பெறும் ஆற்றலைக் கோண்டு நீரிறைப்பதற்கும் மின்னாற்றலைப் பெறுவதற்கும் காற்றாலைகள் பயன்படுகின்றன. தமிழ் நாட்டில் கயத்தாறு, பல்லடம் - பொள்ளாச்சி, தேனி ஆகிய பகுதிகளில் பல காற்றாலைகள் இயங்குகின்றன.
வெளி இணைப்புகள்
பகுப்பு:காற்று இயக்கம் பகுப்பு:ஆற்றல் பகுப்பு:காற்று
தேவன்குறிச்சி மாரியம்மன் கோயில்
தேவன்குறிச்சி மாரியம்மன் கோயில் தமிழ்நாட்டில் மதுரை மாவட்டம், தேவன்குறிச்சி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:மதுரை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
டென்மார்க் நாட்டுப்பண்
"டேர் எர் அண்ட் யூன்டிண்ட் லேண்ட்" ("Der er et yndigt land"; ; ), பொதுவாக ஆங்கிலத்தில் "There is a lovely country" என்று மொழிபெயர்க்கப்படுகிறது, இது டென்மார்க்கின் தேசிய கீதங்களில் ஒன்று ஆகும்.
வரலாறு
இந்தப் பாடல் 1819 ஆம் ஆண்டில் ஆடம் ஓலன்ஸ்லேகரால் இலத்தீன் மொழியில் எழுதப்பட்டது. இந்த படலுக்கான இசை 1835 ஆம் ஆண்டு ஹன்ஸ் ஏர்ன்ஸ்ட் க்ரோயரால் அமைக்கப்பட்டது. பின்னர், தாமஸ் லாபும், கார்ல் நீல்சனும் ஒவ்வொருவரும் வெவ்வேறு மெட்டுகளை உருவாக்கினர், ஆனால் அது பெரும்பாலும் பரந்த அளவில் புழக்கத்துக்கு வரவில்லை. இக்காலத்தில் பொதுவாக அதுகுறித்து பொது மக்களுக்கு தெரியவில்லை.Ille terrarum mihi praeter omnes angulus ridet
மூலத்தில் இப்பாடல் 12 பத்திகள் கொண்டது. சில ஆண்டுகளுக்குப் பின்னர் முதல், மூன்றாவது, ஐந்தாவது, கடைசி பத்திகள் மட்டும் பயன்படுத்தப்பட்டன. அதுவும் மாறி தற்போது முதல் பத்தியில் ஆறு, நிறைவுப் பத்தியில் மூன்று என மொத்தம் ஒன்பது வரிகள் மட்டுமே பாடப்படுகின்றன.
டென்மார்க் இரண்டு தேசிய கீதங்களைக் கொண்ட நாடு ஆகும். அதில் ஒன்று ராயல் கீதமாக அரசவைக்கு மட்டுமே பயன்பாட்டில் உள்ளது. மக்களுக்கான கீதம் 1819 இல் இயற்றப்பட்ட கீதமாகும்.
வெளி இணைப்புகள்
பகுப்பு:நாட்டுப்பண்கள் பகுப்பு:டென்மார்க்
நீலகண்ட ஸ்ரீராம்
நீலகண்ட ஸ்ரீராம் (Nilakanta Sri Ram, டிசம்பர் 15, 1889 - ஏப்ரல் 8, 1973) இந்தியாவில் தஞ்சாவூர் மாவட்டத்தில் பிறந்தவர். இருபது ஆண்டு காலம் இவர் விடுதலைக் கட்டுநர் ஆகவும், பிரம்மஞானியாகவும் அடையார் பிரம்மஞான சபையின் தலைவராகவும் இருந்தார்.
மத்தேசியுயசைட்டு
மத்தேசியுயசைட்டு (Mathesiusite)  என்பது K5(UO2)4(SO4)4(VO5)•4(H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சல்பேட்டுக் கனிமம் என்று இதை வகைப்படுத்துகிறார்கள். இக்கனிமத்தில் பொட்டாசியம், வனேடியம், யுரேனியம் ஆகிய தனிமங்கள் கலந்துள்ளன. சுரங்கம் வெட்டி முடிக்கப்பட்ட பின்னர் தோன்றும் இரண்டாம் நிலை கனிமமாக இது தோன்றுகிறது. செக் குடியரசின் யாச்சிமோவ் சுரங்க மாவட்டத்தில் இக்கனிமம் கண்டறியப்பட்டது. 2013 ஆம் ஆண்டில் பொகிமியாவில் கனிமவியல் ஆய்வுகளை மேகொண்டு வந்த யோகான்னசு மத்தேசியசு. (1504-1565) அவர்கள் பெயர் இக்கனிமத்திற்கு வைக்கப்பட்டது.
நீலகண்ட ஸ்ரீராம்
வாழ்க்கைக் குறிப்பு
இவர் தனது ஆரம்ப காலங்களில், அன்னி பெசண்ட் அம்மையாரின் கீழ் பல்வேறு பணிகளில் ஈடுபட்டிருந்தார். இவர் மதனப்பள்ளியில் உள்ள பெசன்ட் தியோசபிகல் கல்லூரியிலும், பெங்களூரில் உள்ள தேசிய பள்ளியிலும், சென்னையில் இந்திய தேசிய பல்கலைக்கழகத்திலும் ஆசிரியராக இருந்தார்.
பிரம்மஞான சபையில் இவர் பணியாற்றிய இருபது ஆண்டுகளில் பல முக்கியமான மாற்றங்களைக் சொசைட்டியின் பணிகளிலும், அங்கு பணியாற்றிய சக பணியாளர்கள் மத்தியில் அவர்கள் சபையில் செயல்படும் முறைகளிலும் பெருமளவு மாற்றத்தைக் கொண்டு வந்தார். இவரது சாதனை உண்மையில் ஒரு குறிப்பிடத்தக்க அம்சமாக இருந்தது; ஏனெனில் மனித ஜீவியத்தைத் திருவுறுமாற்றுவதற்கான பாதைகள் சூட்சுமமாக மட்டுமே சொல்லப்பட்டிருந்தது. இவரது பணிக்காலத்தில் மட்டுமே மனித ஜீவியத்தைத் திருவுறுமாற்றுவதற்கான பாதைகள் சீரிய நெறிமுறைகளாக வெளியிடப்பட்டது. தியோசாபிகல் சொசைட்டியின் நிறுவனத் தலைவரான கலொனல் ஓல்காட்டுடன் கலந்து ஆலோசித்த கடைசி தலைவராகவும் திகழ்ந்தவர் நீலகண்ட ஸ்ரீராம் ஆவார். சொசைட்டியின் மூலநோக்கங்களை வரலாற்று பூர்வமாகவோ, பணிநிமித்தமாகவோ மட்டுமின்றி ஆன்மீகமாக அனைவரிடமும் புரிய வைத்த பெருமை இவரையேச் சாரும். 1953ல் அடையாறு தியோசாபிகல் சொசைட்டியின் தலைவராகச் செயல்பட்ட இவர் 1973ல் இயற்கை எய்தும்வரை அப்பணியில் தொடர்ந்தார். Le Droit Humain னின் உறுப்பினராகவும் இவர் திகழ்ந்தார். இவரது மகள் ராதா பர்னியர் 1980 ஆம் ஆண்டு முதல் 2013 வரை அடையாறு தியோஸ்சிக்கல் சொசைட்டியின் ஏழாவது தலைவராக இருந்தார்.
மத்தேசியுயசைட்டு
மேற்கோள்கள்
பகுப்பு:யுரேனியம் கனிமங்கள் பகுப்பு:சல்பேட்டுக் கனிமங்கள் பகுப்பு:வனேடியம் கனிமங்கள் பகுப்பு:பொட்டாசியம் கனிமங்கள் பகுப்பு:நாற்கோணவமைப்புக் கனிமங்கள்
வால் நிலா
வால் நிலா என்பது நெப்டியூன், சனி போன்ற வளையங்கள் கொண்ட கிரகங்களைச் சுற்றி வரும் நிலாக்களுக்கு சில சமயங்களில் வால் போன்ற அமைப்பு தோன்றும். இதனையே வால் நிலா என்கிறனர். இந்த வால் போன்ற தோற்றம் உருவாவதற்கு காரணம் சனி கிரக நிலாவோடு சிறிய விண்கற்கள் உராய்வதால் ஏற்படுகின்றன எனப்படுகிறது.
பகுப்பு:விண்வெளி
ஊர்-நிங்கிர்சு
ஊர்-நிங்கிர்சு (Ur-Ningirsu) (சுமேரியம்:, Ur-D-nin-gir-su) தெற்கு சுமேரியாவின் (தெற்கு மெசொப்பொத்தோமியா) இருந்த லகாசு இராச்சியத்தை மன்னர் குடியாவிற்குப் பின்னர் கிமு  2110 முதல் ஆண்ட ஆட்சியாளர் ஆவார். இவர் தெற்கு சுமேரியாவில் பல கோயில்களையும், கல்வெட்டுகளையும் நிறுவினார்.
ஆதரங்கள்
பகுப்பு:பாபிலோனிய மன்னர்கள்
பகுப்பு:பாபிலோனியா
பகுப்பு:மெசொப்பொத்தேமியாவின் வரலாறு பகுப்பு:மெசொப்பொத்தேமியா
வணிக வங்கி
வணிக வங்கி (Commercial bank) என்பது வாடிக்கையாளர் ஒருவருக்கு காசோலை வரைவதன் மூலம் தனது வைப்புக்களை மீளப் பெறும் உரிமையினை வழங்கும் நிறுவனம் ஆகும்.இதுவும் ஒருவகை வங்கியியல் முறைமையாகும்.இவற்றின் நடவடிக்கைகள் நாடுகளின் சட்டத்தினாலும் மத்திய வங்கியாலும் கட்டுப்படுத்தப்படும்.
வணிக வங்கியால் சகலவிதமான வைப்புக்களையும் பேணமுடியும்,இவற்றில் முக்கியமானது நடைமுறை கணக்குகளை பேணல் மற்றும் கடனாக்கம் செய்தல் (accepting deposits and making loans, as well as other fee based services) என்பனவாகும்.
வணிக வங்கிகளின் சேவைகள்
இவற்றின் பிரதான தொழிற்பாடு
ஏனைய தொழிற்பாடுகளாக
போன்றனவாகும்.
இவற்றையும் பார்க்க
பகுப்பு:கணக்கியல்
மரகத அழகி
மரகத அழகி (tailed jay, Graphium agamemnon) என்பது பச்சை, கறுப்பு நிறங்களை அதிகமாககக் கொண்ட அழகிகள் குடும்பத்தைச் சேர்ந்த வெப்ப வலய பட்டாம் பூச்சியாகும். இது இந்தியா, இலங்கை முதல் தென்கிழக்கு ஆசியா, ஆவுத்திரேலியா ஆகிய இடங்களை தாயகமாகக் கொண்ட அச்சுறுத்தலுக்கு உள்ளாகாத இனமாகும்.
முகம்மது கபீருதீன்
அக்கீம் முகம்மது கபீருதீன் (Hakeem Muhammad Kabeeruddin) இந்தியாவைச் சேர்ந்த ஓர் உருது மொழி எழுத்தாளர் ஆவார். 1894 ஆம் ஆண்டு ஏப்ரல் மாதம் 13 ஆம் தேதி பிறந்தார். யுனானி மருத்துவத்தின் கல்வியாளராக திகழ்ந்தார். அல்-மசிக்கு என்ற மாதாந்திர இதழை நிறுவினார். தஃப்தார்-அல்-மசிக்கு நிறுவானத்தின் கீழ் இப்பத்திரிகை வெளியிடப்பட்டது. உரூக் அப்சா என்ற பானத்தின் வாய்ப்பாடு இவரால் அறிமுகப்படுத்தப்பட்டது. 1976 ஆம் ஆண்டு சனவரி மாதம் 9 ஆம் நாளன்று முகம்மது கபீருதீன் காலமானார்.
இயாமியா அம்தார்டு பல்கலைக்கழகம் வழங்கும் விருதுக்கு அக்கீம் அல்லாமா கபீருதீன் பன்னாட்டு விருது எனப் பெயரிட்டதன் மூலம் இவருக்கு அஞ்சலி செலுத்தப்பட்டது.
மேற்கோள்கள்
பகுப்பு:1894 பிறப்புகள் பகுப்பு:1976 இறப்புகள் பகுப்பு:இந்திய எழுத்தாளர்கள் பகுப்பு:உருதுக் கவிஞர்கள்
சன்னியாச உபநிடதங்கள்
உபநிடதம் என்று பெயர் கொண்ட இந்து சமய (வடமொழி) வேத நூல்களில் 108 உபநிடதங்களை ராமபிரான் ஆஞ்சனேயருக்குக் கற்பித்தார் என்று முக்திகோபநிஷத்து என்ற உபநிடதம் சொல்கிறது. இவ்வுபநிடதங்களின் பகுப்புகளில் சன்னியாச உபநிடதங்கள் என்ற பகுப்பில் 17 உபநிடதங்கள் உள்ளன. அவைகளின் பட்டியல் கீழே கொடுக்கப்பட்டுள்ளது.
வெளி இணைப்புகள்
பகுப்பு:உபநிடதங்கள்
வெங்கடநரசிம்மராஜுவாரிபேட்டை தொடருந்து நிலையம்
வெங்கடநரசிம்மராஜுவாரிபேட்டை தொடருந்து நிலையம் (Venkatanarasimharajuvaripeta railway station -VKZ) இந்தியாவில் ஆந்திரப் பிரதேசத்தில் ஒரு தொடருந்து நிறுத்தம். தமிழ்நாடு எல்லை அருகில், திருத்தணியிலிருந்து ஏறத்தாழ 10 கிமீ வடக்கில் தேசிய நெடுஞ்சாலை 205 பக்கத்தில் அமைந்துள்ளது. தென்னக இரயில்வேயின் ரேணிகுண்டா-அரக்கோணம் பகுதியில் உள்ளது. இந்திய இரயில்வேயில் மிக நீளமான பெயர் வைத்த தொடருந்து நிறுத்தமே இது.
வெளி இணைப்புகள்
பகுப்பு:ஆந்திரப் பிரதேசத் தொடருந்து நிலையங்கள்
2019 துடுப்பாட்ட உலகக்கிண்ண இறுதிப்போட்டி
இரு அணிகளும் தலா 241 ஓட்டங்கள் எடுத்ததால் போட்டி சமனில் முடிந்தது. இதன் விளைவாக சிறப்பு நிறைவு முறை பயன்படுத்தப்பட்டது. அதில் இரு அணிகளும் தலா 15 ஓட்டங்கள் எடுத்ததால் போட்டி மீண்டும் சமனில் முடிந்தது. எனவே துடுப்பாட்ட விதிகளின் படி நியூசிலாந்து அணியை விட அதிக நான்குகள் அடித்திருந்ததால் இங்கிலாந்து அணி வெற்றி பெற்று முதன்முறையாக உலகக்கிண்ணத்தைக் கைப்பற்றியது.
ஒருநாள் துடுப்பாட்ட வரலாற்றில் சிறப்பு நிறைவு முறை பயன்படுத்தப்பட்டதும் அது சமனில் முடிந்து நான்குகள் அடிப்படையில் வெற்றியாளர் தீர்மானிக்கப்பட்டதும் இதுவே முதல் முறையாகும். இந்தப் போட்டி ஒருநாள் துடுப்பாட்ட வரலாற்றிலேயே மிகச் சிறந்ததாகவும் அதிக திருப்பங்கள் நிறைந்தததாகவும் கருதப்படுகிறது.
இந்தப் போட்டியின் முடிவு குறித்து பல்வேறு விமர்சனங்கள் எழுந்தன. குறிப்பாக இந்தப் போட்டியின் கள நடுவராக இருந்த குமார் தர்மசேன, தாம் வரம்புமீறிய எறிவின் விளைவாக இங்கிலாந்து அணிக்கு ஒரு ஓட்டம் கூடுதலாக வழங்கியது தவறு என்று ஒப்புக்கொண்டார். இதன் விளைவாக வரம்புமீறிய எறிவு விதி குறித்து மீளாய்வு செய்யப்படும் என்று மெரிலெபோன் துடுப்பாட்டச் சங்கம் கூறியுள்ளது.
பின்னணி
இங்கிலாந்து மற்றும் வேல்சு நாடுகளில் நடைபெற்ற 2019 துடுப்பாட்ட உலகக் கிண்ணப் போட்டி மே 30 அன்று தொடங்கியது. தொடர்-சுழல் வடிவத்தில் பத்து அணிகளும் ஒருவருக்கொருவர் போட்டியிட்டன,அவற்றில் முதல் நான்கு இடங்களைப் பெற்ற அணிகள் அரையிறுதிக்குச் சென்றன. குழுவில் நான்காவது இடத்தில் இருந்த நியூசிலாந்து முதல் அரையிறுதிப் போட்டியில் முதல் இடத்தில் இருந்த இந்தியாவை வீழ்த்தியது, மேலும் இரண்டாவது அரையிறுதிப் போட்டியில் குழுவில் மூன்றாவது இடத்தில் இருந்த இங்கிலாந்து, இரண்டாவது இடத்தில் இருந்த ஆஸ்திரேலியாவை வீழ்த்தியது.
மெல்போர்ன் துடுப்பாட்ட மைதானத்தில் பாகிஸ்தானால் தோற்கடிக்கப்பட்ட இங்கிலாந்து, 27 ஆண்டுகளுக்குப் பிறகு தன் முதல் இறுதிப்போட்டியில் விளையாடியது. 1979ஆம் ஆண்டு லார்ட்சில் வெஸ்ட் இண்டீசுக்கு எதிராகவும், 1987 ஆம் ஆண்டு ஆஸ்திரேலியாவுக்கு எதிராக ஈடன் கார்டனில் நடந்த இறுதிப் போட்டிகளிலும் இங்கிலாந்து தோல்வியுற்றது. ஆஸ்திரேலியாவுக்குப் பிறகு உலகக் கோப்பையில் அதிக எண்ணிக்கையிலான இறுதிப்போட்டிகளில் விளையாடிய போதிலும், அந்த அணி இதுவரை கிண்ணத்தை வெல்லவில்லை. நியூசிலாந்து, தனது இரண்டாவது இறுதிப் போட்டியில் விளையாடியதுடன், தொடர்ச்சியாக இரண்டாவது முறையாகவும் விளையாடியது. அவர்கள் இதற்கு முன்பு 2015 இறுதிப்போட்டியில் விளையாடியிருந்தாலும் ஆஸ்திரேலியாவால் தோற்கடிக்கப்பட்டனர்.
மேற்கோள்கள்
பகுப்பு:2019 துடுப்பாட்ட உலகக்கிண்ணம்
சம்மட்டிவிடுதி ஊராட்சி
சம்மட்டிவிடுதி ஊராட்சி (Sammatividuthy Gram Panchayat), தமிழ்நாட்டின் புதுக்கோட்டை மாவட்டத்தில் உள்ள புதுக்கோட்டை வட்டாரத்தில் அமைந்துள்ளது. இந்த ஊராட்சி, புதுக்கோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3827 ஆகும். இவர்களில் பெண்கள் 1884 பேரும் ஆண்கள் 1943 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கோலா பிலா மாவட்டம்
கோலா பிலா மாவட்டம் என்பது (மலாய்: Daerah Kuala Pilah; ஆங்கிலம்: Kuala Pilah District; சீனம்: 瓜拉庇劳县) மலேசியா, நெகிரி செம்பிலான் மாநிலத்தில் உள்ள ஒரு மாவட்டம். கோலா பிலா மாவட்டத்தின் தலைநகரம் கோலா பிலா நகரம் ஆகும். கோலா பிலா நகரம் ஒரு பழைய பள்ளத்தாக்கு நகரமாகும்.
இப்போதைய சிரம்பான் நகரம் நெகிரி செம்பிலான் மாநிலத்தின் தலைநகராக மாறுவதற்கு முன்னர், கோலா பிலா நகரம் தான் தலைநகரமாக இருந்தது.
கோலா பிலா மாவட்டம், சிரம்பான் மாநகருக்கு கிழக்கே 30 கி.மீ. தொலைவில் அமைந்து உள்ளது. நெகிரி செம்பிலானின் சுல்தான் (யாங்-டி-பெர்த்துவான் பெசார்) அவர்களின் அதிகாரப்பூர்வ இல்லமான ஸ்ரீ மெனாந்தியும் இந்த மாவட்டத்தில் தான் உள்ளது.
நெகிரி செம்பிலான் மாநிலத்தின் அரசரைச் சுல்தான் என்று அழைப்பது இல்லை. யாங்-டி-பெர்த்துவான் பெசார் (Yang di-Pertuan Besar) என்று அழைக்கப் படுகிறார்.
கோலா பிலா மாவட்டத்தில் உள்ள முக்கிம்கள்
கோலா பிலா மாவட்டம், கோலா பிலா உள்ளூராட்சி மன்றத்தால் நிர்வாகம் செய்யப் படுகிறது. கோலா பிலா மாவட்டம் 11 முக்கிம்களாக பிரிக்கப்பட்டு உள்ளது.
மலேசிய நாடாளுமன்றம்
மலேசிய நாடாளுமன்றத்தின் மக்களவையில் (டேவான் ராக்யாட்) கோலா பிலா மாவட்டத்தின் நாடாளுமன்றத் தொகுதி. 2018-ஆம் ஆண்டு பொதுத் தேர்தல் முடிவுகள்.
நெகிரி செம்பிலான் மாநிலச் சட்டமன்றம்
நெகிரி செம்பிலான் மாநிலச் சட்டமன்றத்தில் கோலா பிலா மாவட்டத்தின் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் (Suruhanjaya Pilihan Raya Malaysia - Election Commission of Malaysia) வெளியிட்ட பொதுத் தேர்தல் முடிவுகள்.
கோலா பிலா மாவட்டத்தில் உள்ள தமிழ்ப்பள்ளிகள்
நெகிரி செம்பிலான்; கோலா பிலா மாவட்டத்தில் (Kuala Pilah District) 2 தமிழ்ப்பள்ளிகள் உள்ளன. 170 மாணவர்கள் பயில்கிறார்கள். 23 ஆசிரியர்கள் பணியாற்றுகிறார்கள்.
வெளி இணைப்புகள்
பகுப்பு:மலேசியாவின் மாவட்டங்கள் பகுப்பு:நெகிரி செம்பிலான் பகுப்பு:நெகிரி செம்பிலான் மாவட்டங்கள்‎
எள்ளேரி ஊராட்சி
எள்ளேரி ஊராட்சி (Elleri Gram Panchayat), தமிழ்நாட்டின் கடலூர் மாவட்டத்தில் உள்ள குமராட்சி வட்டாரத்தில் அமைந்துள்ளது. இந்த ஊராட்சி, காட்டுமன்னார்கோயில் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3604 ஆகும். இவர்களில் பெண்கள் 1919 பேரும் ஆண்கள் 1685 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முத்தகச் செய்யுள்
முத்தகம் என்பது தண்டியலங்காரம் கூறும் செய்யுள் வகை நான்கினுள் முதலாவதாக அமைந்த ஒன்றாகும். தனியே நின்று ஒரு பொருளைத் தந்து முடிவடைந்து விடுவது முத்தகச் செய்யுளாகும். இச்செய்யுளில் சொல்ல வந்த கருத்து  ஒரே பாடலில் சொல்லி முடிவடைந்துவிடும்.
சான்று
"என்னேய் சில மடவார் எய்தற் கெளியவோ பொன்னே! அனபாயன் பொன்னெடுந்தோள்- முன்னே தனவே என்றாளும் சயமடந்தை தோளாம் புனவேய் மிடைந்த பொருப்பு."'''
இச்செய்யுளில் அனபாயனது மலை போன்ற நெடுந்தோள்கள் எய்தற்கெளியவோ என்று  ஒரு  செய்யுளின் கண்ணேயே பொருள் முற்றுப்பெற்றதால் இது முத்தகம் என்ற செய்யுள் வகையாகும்.
உசாத்துணை
தா.ம. வெள்ளைவாரணம் ,'தண்டியலங்காரம், திருப்பனந்தாள் மட வெளியீடு. 1968
சிற்றறைச் சிறை
சிற்றறைச் சிறை (Cellular Jail) (காலா பாணி- கருப்புத் தண்ணீர்) ஆழ்கடல் நாடு கடத்தப்பட்டவர்கள்) என்றழைக்கப்படும் இச்சிறை அந்தமான் நிக்கோபார் தீவுகளின் தலைநகரமான போர்ட் பிளேர் நகரத்தில், 1896-இல் இதன் கட்டுமானப் பணி துவக்கப்பட்டு, 1906-ஆம் ஆண்டில் கட்டி முடிக்கப்பட்ட சிறையாகும். இந்தியாவின் விடுதலைக்காக போராடியவர்கள் பலர் இச்சிறையில் அடைக்கப்பட்டனர். இது ஆறு வரிசைகளில், மூன்று தளங்களுடன் கொண்டது. இந்திய விடுதலைப் பின் 1947-முதல் இதனை அருங்காட்சியகமாக மாற்றப்பட்டது.
சிறையின் வரலாறு
இந்தியாவில் காலணி ஆட்சி நடைபெற்றுக் கொண்டிருந்த காலத்தில் இச்சிறையின் பயன்பாடு அதிகமிருந்தது. இது 1896 ஆம் ஆண்டு இச்சிறை ஆரம்பிக்கும் முன்னரே 1857 களில் இங்கு இந்தியர்களை நாடு கடத்தும் வழக்கம் இருந்ததாகக் கூறப்படுகிறது. அப்படி நாடு கடத்தப்பட்டவர்கள் பல ஆயிரக்கணக்கானோர் கொடுமைப்படுத்தப்பட்டும், பீரங்கிகளின் முன்னால் கட்டப்பட்டு சுட்டுக் கொல்லப்பட்டனர் என்றும் மற்றும் பலர் இங்குள்ள மரங்களில் தூக்கிலிடப்பட்டும் அழிக்கப்பட்டனர் என்றும் கூறப்படுகின்றது. சுமார் 200 விடுதலை போராட்ட வீரர்கள் நாடு கடத்தப்பட்டு மேஜர் ஜேம்ஸ் பாட்டிசான் வாக்கர் என்ற மருத்துவர் மற்றும் ஆக்ரா சிறைக்காவலராக பணிபுரிந்தவர் தலைமையின் கீழ் இங்கு அனுப்பிவைக்கப்பட்டனர். இவருக்கு உதவியாக மேலும் 733 பேர் கராச்சியிலிருந்து வரவழைக்கப்பட்டு இங்கு பணியமர்த்தப்பட்டனர். 1868 களில் பெரும்பாலும் இந்தியா மற்றும் பர்மா (தற்பொழுது மியான்மர்) கைதிகள் இங்கு அடைக்கப்பட்டனர். மொகலாய மன்னர் பகதூர் சா சஃபார் தூண்டுதலினால் 1857 ல் நடந்த சிப்பாய் கிளர்ச்சியில் ஈடுபட்டவர்களும் இத்தீவிற்கு நாடுகடத்தப்பட்டு சிறை வைக்கப்பட்டனர்.
சிறை வடிவமைப்பு
இதன் கட்டுமானம் 1896 ஆம் ஆண்டு ஆரம்பிக்கப்பட்டு 1906 ஆம் ஆண்டு முடிக்கப்பட்டது. இது பர்மாவிலிருந்து (தற்பொழுது மியான்மர்) வரவழைக்கப்பட்ட செங்கல்களால் செங்கல் நிறமாக அமைக்கப்பட்டது. இக்கட்டடம் ஏழு பக்கப்பகுதிகளாகப் பிரிக்கப்பட்டு இதன் நடுவில் உயர்ந்த கண்காணிப்பு கோபுரம் அமைக்கப்பட்டது. அதில் அபாய மணியும் வைக்கப்பட்டது. இந்த கோபுரம் இருசக்கரத்தின் சக்கர அச்சு போல நடுவிலும் அதன் கம்பிகள் போல் சிறைக் கட்டடங்களும் கோபுரத்தை அச்சாகக் கொண்டு முடிவது போல் அமைக்கப்பட்டது. ஏழு பக்கப்பகுதிகள் ஒவ்வொன்றும் 3 அடுக்குகள் கொண்டதாக படுக்கைகளற்ற 698 சிறைகளாகப் பிரிக்கப்பட்டிருந்தன. ஒவ்வொன்றின் அளவும் 4.5 மீட்டர் மற்றும் 2.7 மீட்ட நீள அகலம் கொண்டதாக இருந்த்து. 3 மீட்டர் உயரம் கொண்டதாக இருந்தது. ஒற்றையான மற்றும் தனிமையாக ஒரு அறைக்கும் மற்றொரு அறைக்கும் அல்லது கைதிகளுடன் தொடர்பு கொள்ளாத வகையில் அமைக்கப்பட்டிருந்ததால் இதற்கு சிற்றறைச் சிறை (Cellular Jail) என்றப் பெயர் வந்தது என சொல்லப்படுகிறது.
உடனுறைந்தவர்கள்
பெரும்பாலும் இந்திய விடுதலைப் போராட்ட வீரர்கள் இங்கு சிறைவாசம் அனுபவித்தனர். அதில் குறிப்பிடத்தக்கவர்களாக டாக்டர். திவான் சிங் காலேபாணி, மவுலானா பஜூல் அக் கைராபதி, யோகேந்திர சுக்லா, மவுலானா அகமத்துல்லா, மோவிலி அப்துல் ரஹிம் சாதிக்புரி, பாய் பரமானந்த், சோகன் சிங், வாமன் ராவ் ஜோஷி மற்றும் நந் கோபால். மார்ச், 1868 இல் இங்குள்ள சிறைவாசிகள் 238 பேர் தப்பிக்க முயன்று மீண்டும் ஏப்ரலில் பிடிபட்டனர். பிடிபட்டவர்களில் ஒருவர் தற்கொலை புரிந்து கொண்டார். மீதமுள்ளவர்களில் 87 பேர் சிறைக் கண்காணிப்பாளர் (Superintendent) வாக்கர் ஆணையின்படி தூக்கிலிடப்பட்டனர். மாகாத்மா காந்தி 1930 களில் இரவீந்தரநாத் தாகூருடன் இங்கு நடக்கும் மனிதவுரிமை மீறல்களுக்காக பிரித்தானிய அரசாங்கத்தின் கவனத்தை ஈர்க்க உண்ணாவிரதம் மேற்கொண்டார். 1937-38 களில் பிரித்தானிய அரசு இங்குள்ள அரசியல் சிறைவாசிகளை தாயகம் திருப்பி அனுப்ப முடிவெடுத்தது குறிப்பிடத்தக்கது.
ஜப்பானியர்களின் ஆக்கிரமிப்பு
thumb|150px|right|அந்தமான் தீவில் [[சப்பான்|சப்பானிய இராணுவத்தின் சுடுதளம்]]
1942 ம் ஆண்டு ஜப்பானியர்களின் படையெடுப்பால் ஆக்கிரமிப்புக்குள்ளான பொழுது பிரித்தானியர்கள் வெளியேற்றப்பட்டனர். அப்பொழுது சுதந்திர போராட்ட வீரர்கள் பலர் கொல்லப்பட்டிருந்த சமயம். இந்த சமயத்தில் நேதாஜி சுபாஷ் சந்திர போஸ் இத்தீவிற்கு வருகை புரிந்தார். ஜப்பானியர்களின் ஆக்கிரமிப்பில் இருந்த இச்சிறைச்சாலைகளின் ஏழு சிறைப் பக்கப் பிரிவுகளுள் இரண்டு இடிக்கப்பட்டன. 1945 ல் இரண்டாம் உலகப்போரின் முடிவில் மீண்டும் பிரித்தானியர் இத்தீவைக் கைப்பற்றினர்.
இந்தியா விடுதலைக்குப் பின்
right|thumb|250px| அந்தமான் சிற்றறைச் சிறையின் நுழைவு வாயில் இந்தியா விடுதலைக்குப்பின்னர் மீதமுள்ள சிறைப்பகுதிகளின் இரண்டு மீண்டும் இடிக்கப்பட்டன. இது பழைய விடுதலைப் போராட்ட வீரர்களின் நிர்பந்தத்தால் மேலும் இடிக்கப்படாமல் அவர்களின் நினைவாக, நினைவுச்சின்னமாக விட்டுவைக்கப்பட்டது. இதனால் 1969 இல் இதன் மீதமுள்ள கோபுரமும் மூன்று சிறைப் பக்கப்பகுதிகளும் தேசிய நினைவுச்சின்னமாக விளங்குகிறது. 1963 இல் கோவிந்த் வல்லப் பந்த் மருத்துவமனை இங்குள்ள நகரவாசிகளுக்காக நிர்மானிக்கப்பட்டு தற்பொழுது வரை இயங்கிக்கொண்டிருக்கின்றது. இதன் நுற்றாண்டு விழா மார்ச் 10,2006 அன்று இந்திய அரசால் கொண்டாடப்பட்டது. 2004 ல் சுனாமி பேராழித் தாக்குதலில் இந்நகரம் பாதிக்கப்பட்டபோது இச்சிறையும் பாதிப்புக்கள்ளானது என்பது குறிப்பிடத்தக்கது.
வெளி இணைப்புகள்
பகுப்பு:அந்தமான் நிக்கோபார் தீவுகள் பகுப்பு:இந்திய விடுதலைப் போராட்ட வீரர்கள் பகுப்பு:தேசிய நினைவுச் சின்னங்கள் பகுப்பு:இந்திய விடுதலைப் போராட்டம் பகுப்பு:போர்ட் பிளேர்
செக்காடிகுப்பம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
கொடைக்கானல்
thumb|கொடைக்கானல் ஏரி
கொடைக்கானல், (Kodaikanal), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டத்தில் உள்ள கொடைக்கானல் வட்டம் மற்றும் கொடைக்கானல் ஊராட்சி ஒன்றியம் ஆகியவற்றின் நிர்வாகத் தலைமையிடமும், நகராட்சியும் ஆகும்.
பன்னிரெண்டு ஆண்டுகளுக்கு ஒரு முறை பூக்கும் குறிஞ்சி மலர் செடிகள் இங்கே பரவலாக வளர்கின்றன. அதனால் இம்மலையில் உள்ள முருகன் கோவிலுக்கு குறிஞ்சி ஆண்டவர் கோயில் என்றே பெயருண்டு. கடைசியாக இந்த மலர்கள் 2006-ஆம் ஆண்டு பூத்தன.
22 சதுர கிலோமீட்டர் பரப்பு கொண்ட இந்த மலை வாழிடம் கடல் மட்டத்திலிருந்து 2133 மீட்டர் (6998அடி) உயரத்தில் உள்ளது. left|thumb|கொடைக்கானல்
காலநிலை
கோடை காலங்களில் அதிகபட்ச வெப்பநிலை 19.8 டிகிரி சென்டிகிரேடும், குறைந்த பட்ச வெப்ப நிலை 6 டிகிரி சென்டிகிரேடும் இருக்கும்.
வரலாறு
1821இல் லெப்டினன்ட் பி. ச. வார்டு என்பவர் இப்பகுதியை நில ஆய்வு செய்தார். இந்தியாவில் அரசுப் பணியில் இருந்த ஆங்கிலேயர்கள் வசிக்க ஏற்ற இடம் என கருதினார். 1845இல் இங்கு பங்களாக்கள் அமைத்தார். போக்குவரத்திற்கு போதிய வசதியில்லாததால் அப்போது குதிரையிலே சவாரி செய்து மலைக்கு வந்து தங்கினர். பின் படிப்படியாக 1914 ஆண்டில் தான் முழுமையான சாலைவசதிகள் உருவாக்கப்பட்டது. ஆங்கிலேயர்கள் காலத்தில் வசதி படைத்தவர்கள் மட்டும் அனுபவித்துவந்த கோடை வாசத்தலம் தற்போது அனைவரும் சென்று வரும் சுற்றுலா இடமாக மாறியுள்ளது.
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, 24  நகராட்சி மன்ற உறுப்பினர்களையும்,  9,442 குடும்பங்களையும் கொண்ட இந்நகரத்தின் மக்கள்தொகை 36,501   ஆகும். அதில் 18,216 ஆண்களும், 18,285  பெண்களும் உள்ளனர். இந்நகரத்தின் எழுத்தறிவு 89.3% மற்றும் பாலின விகிதம்  1000 ஆண்களுக்கு, 1,004பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 3893 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு,  1,002  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 7,250 மற்றும் 102 ஆகவுள்ளனர். மக்கள்தொகையில் இந்துக்கள் 48.84%, இசுலாமியர்கள்  12%, கிறித்தவர்கள்  38.69%  மற்றும் பிறர் 0.43% ஆகவுள்ளனர்.
கொடைக்கானல் செல்ல
சென்னை-திருச்சிராப்பள்ளி-மதுரை-திருநெல்வேலி-கன்னியாகுமரி தொடருந்துப் பாதையில், திண்டுக்கல் மற்றும் மதுரைக்கு இடையில் அமைந்துள்ள கொடை ரோடு என்ற ஊரில் இறங்கி அங்கிருந்து 80 கிலோ மீட்டர் தொலைவிலுள்ள கொடைக்கானலுக்கு மகிழுந்து அல்லது பேருந்து மூலம் செல்ல வேண்டும். திண்டுக்கல், மதுரை, கோவை, பழனி, வத்தலக்குண்டு, திருச்சி, சென்னை, பெங்களூர், நாகர்கோவில், ராமேஸ்வரம், காரைக்குடி, போடி, குமுளி, வேளாங்கண்ணி ஆகிய இடங்களில் இருந்து கொடைக்கானலுக்கு பேருந்துகள் இயக்கப்படுகின்றன. மகிழுந்தில் செல்வோர் கொடைக்கானலுக்கு வத்தலக்குண்டு வழியாகவும், பழனி மலை வழியாகவும், பாச்சலூர், தாண்டிக்குடி வழியாகவும் மலைப்பாதைகள் வழியாக செல்லலாம். இவற்றுள் வத்தலக்குண்டு வழியே செல்லும் பாதையே சிறந்ததாக உள்ளது. தேனியிலிருந்து மகிழுந்தில் கொடைக்கானல் செல்பவர்கள் பெரியகுளம், தேவதானப்பட்டி தாண்டியவுடன் காட்ரோடு என்ற இடத்தில் கொடைக்கானல் செல்லும் சாலை பிரிவதால் அங்கிருந்தே செல்லலாம்.
அருகில் உள்ள வானூர்தி நிலையங்கள்
வெளி இணைப்புகள்
பகுப்பு:தமிழ்நாட்டுச் சுற்றுலா மையங்கள் பகுப்பு:சிறப்பு நிலை நகராட்சிகள் பகுப்பு:இந்தியாவில் உள்ள மலை வாழிடங்கள் பகுப்பு:கொடைக்கானல் பகுப்பு:திண்டுக்கல் மாவட்டத்திலுள்ள நகராட்சிகள்
நுகத்தடி
நுகத்தடி அல்லது மேக்கால் எனப்படும் இது ஏர், மாட்டு வண்டி, எண்ணெய் செக்கு, வயல் பறம்படிதல் முதலிய கருவிகளில் எருதுகளை பூட்ட பயன்படும் நீளமான தடி ஆகும். right|thumb|ஒற்றை மாட்டு வண்டி, மாட்டின் கழுத்தில் நுகத்தடி
அமைப்பு
பொதுவாக இது நேராகவோ அல்லது இடையில் வளைவுடனோ ஒற்றை அல்லது இரெட்டை எருதுகள் பூட்டும்படியாக வடிவமைக்கபட்டிருக்கும். மாடுகளை நுகத்தடியில் கயற்றினாள் பூட்ட இரண்டு அல்லது நான்கு துளைகள் அமைக்கப்பட்டிருக்கும். ஒற்றை மாட்டு நுகத்தடியின் இரு பக்கங்களிலும் இரு நுகக்கால்கள் (நீளமான மரத்தடி) கொண்டு ஏர், வண்டி போன்ற கருவியுடன் இணைக்கலாம். இரெட்டை மாட்டு நுகத்தடியின் நடுவில் ஒரு நுகக்கால் கொண்டு ஏர், வண்டி போன்ற கருவியுடன் இணைக்கலாம். நுகத்தடியையும் நுகக்காலையும் இணைக்க நுகத்தாணி எனும் அச்சு பயன்படுகிறது.
பயன்
பகுப்பு:வேளாண் கருவிகள்
வேடந்தவாடி ஊராட்சி
வேடந்தவாடி ஊராட்சி (Vedandavadi Gram Panchayat), தமிழ்நாட்டின் திருவண்ணாமலை மாவட்டத்தில் உள்ள துரிஞ்சாபுரம் வட்டாரத்தில் அமைந்துள்ளது. இந்த ஊராட்சி, கீழ்பென்னாத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4934 ஆகும். இவர்களில் பெண்கள் 2461 பேரும் ஆண்கள் 2473 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆக்டாடெட்ராயீன்
ஆக்டாடெட்ராயீன் (Octatetraene) என்பது C8H10 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஆக்டாடெட்ராயீன்கள் சிறப்புத்தன்மையான நேரியல் ஆல்க்கீன்கள் ஆகும். நீளத்தில் எட்டு கார்பன் அணுக்கள் முதுகெலும்பாகவும், நான்கு கார்பன் – கார்பன் இரட்டைப் பிணைப்புகளும் மூன்று ஒற்றைப் பிணைப்புகளும் இச்சேர்மத்தில் உள்ளன. ஏனெனில் அலிபாட்டிக் கார்பன் நான்கு இணைதிறன் கொண்டிருக்கும் என்பதால் பத்து இணைப்புகளை அளிக்கின்றன. ஐதரசன் அணுக்கள் இந்தக் கார்பன்கூட்டில் இணைய முடியும். இச்சேர்மங்கள் மிகவும் வணிக முக்கியத்துவம் வாய்ந்த பொதுச்சேர்மங்களாகக் கருதப்படுவதில்லை. ஆனால் ஆக்ட்டாடெட்ராயீன் குழு பிணைப்புகளின் இயற்பியல் பண்புகளுக்காக ஆராயப்பட்டு வருகிறது. சமச்சீர்மை உயர் ஒழுங்கு மற்றும் பிணைப்புகளின் சேர்க்கை போன்றவையும் இவற்றின் மாறுபட்ட பண்புகளை ஆய்வு செய்ய உதவுகின்றன
ஆக்டாடெட்ராயீன் உடன் தொடர்புடைய சில கட்டமைப்புகள் உயிரியியல் முக்கியத்துவம் வாய்ந்த சில மூலக்கூறுகளில் தோன்றுகின்றன. உதாரணமாக, ஆல்பா-பாரிநாரிக் அமிலம், பாலிநிறைவுறா கொழுப்பு அமிலங்கள் இரண்டையும் இதற்கு உதாரணமாகக் கூறலாம். வளைய ஆக்டாடெட்ராயீன், 1,8-டைபீனைல்-1,3,5,7- ஆக்டாடெட்ராயீன் உள்ளிட்ட சேர்மங்கள் ஆக்டாடெட்ராயீன் வழிப்பொருட்களாகும். சிறப்புச் சூழல்களில் இவையும் முக்கியத்துவம் பெறுகின்றன.
மேற்கோள்கள்
பகுப்பு:ஆல்க்கீன்கள்
நூக்கலம்மா
நூக்கலம்மா (அல்லது நூகாம்பிகா ) என்பது இந்தியாவின் ஆந்திரப் பிரதேச மாநிலத்தில் வணங்கப்படும் பிரபலமான ஒரு உள்ளூர் தெய்வம் அல்லது கிராம தேவதை ஆகும்.
அனகப்பள்ளி பகுதியை ஆண்ட ஸ்ரீ காகர்லபுடி அப்பள ராஜு பயகராவ், என்பவர் தனது குலதெய்வமான காகடாம்பிகைக்கு இந்த கோவிலை எழுப்பினார். பின்னாளில் நூகாம்பிகை அல்லது நூக்கலம்மா என்று அழைக்கப்பட்டாள். உகாதிக்கு ஒரு நாள் முன்னதாக வரும் கொத்த அமாவாசை அன்று ஆந்திர பிரதேசம் முழுவதிலும் இருந்து ஆயிரக்கணக்கான மக்கள் வழிபாட்டிற்காக கோயிலுக்கு வருகிறார்கள்.
பெண் தெய்வம்
ஸ்ரீ ஸ்ரீ ஸ்ரீ நூகாம்பிகை அம்மாவாரு ஒன்பது சக்தி வடிவங்களில் ஒன்றாக கருதப்படுகிறார். பண்டைய நாட்களில் ஸ்ரீ அனகா தேவி என்று பிரபலமாக அறியப்படுகிறது. சில ஆண்டுகளுக்குப் பிறகு, காகதீய மன்னர்கள் காலத்தில் கோயில் புதுப்பிக்கப்பட்டு, அதே அம்மன் ஸ்ரீ காகடம்பா என்ற பெயருடன் வழிபடப்பட்டது. இங்கு தினசரி பூஜைகளும் தீபாராதனைகளும் நடைபெறுகின்றன. ஆனால் மன்னர்கள் அவர்கள் வம்சாவளியை இழந்ததால், தினசரி பூஜைகள் மற்றும் பிற சடங்குகள் தடைபட்டன, எனவே படிப்படியாக கோவில் அதன் முந்தைய பெருமையை இழந்தது.
பிரபஞ்சத்தை உருவாக்கியவர் ஸ்ரீ சக்தி அம்மாவாரு என்றும், பால்குண பஹுல அமாவாசை (அமாவாசை) முதல் ஏப்ரல் (அமாவாசை நாள்) வரையிலான காலகட்டத்தில் பிரபஞ்ச உருவாக்கம் நடந்ததாகவும் நம்பப்படுகிறது. அதை நினைவுகூரும் பொருட்டு இந்த புண்ணிய காலத்தில் ஸ்ரீ நூகாம்பிகை அம்மையாருக்கு ஏராளமான சமய சடங்குகள் மற்றும் பூஜைகள் செய்யப்படுகின்றன. ஞாயிறு, செவ்வாய் மற்றும் வியாழன் ஆகிய நாட்கள் ஸ்ரீ நூகாம்பிகை அம்மனுக்கு பூஜை செய்ய உகந்த நாட்களாக கருதப்படுகிறது.
கோவில்
ஸ்ரீ ஸ்ரீ ஸ்ரீ நூகாம்பிகை அம்மாவாரி கோயில் 1935 ஆம் ஆண்டு மாநில அறநிலையத் துறையால் கையகப்படுத்தப்பட்டது. கோதாவரி மாவட்டங்களில் இருந்து பெர்ஹெம்பூர் மாவட்டம் வரையிலான கோயில்களின் திருப்பணிகளுக்காக இந்தக் கோயிலின் நிதி பகிர்ந்து அளிக்கப்படுகிறது. உதவி கமிஷனர் பதவியில் உள்ள ஒரு அதிகாரி இக்கோவிலின் செயல் அதிகாரியாக நியமிக்கப்படுகிறார்.
இப்போது கோவிலின் வருமானம் ஆண்டுக்கு 68 லட்சதிற்கும் அதிகமாகும். நன்கொடையாளர்களின் பங்களிப்புடன், புதிய வீடுகள் கட்டப்பட்டதுடன், கோவிலுக்கும் அதன் சுற்றியுள்ள பகுதிகளுக்கும், சாலைகளும் அமைக்கப்பட்டன.
மேற்கோள்கள்
ஆந்திர மாநிலம், விசாகப்பட்டினம் மாவட்டத்தில் உள்ள அனகாபள்ளி நகரில் நூகாம்பிகை கோயில் உள்ளது.
கல்லேரிப்பட்டி ஊராட்சி
கல்லேரிப்பட்டி ஊராட்சி (Kalleripatty Gram Panchayat), தமிழ்நாட்டின் சேலம் மாவட்டத்தில் உள்ள பெத்தநாயக்கன்பாளையம் வட்டாரத்தில் அமைந்துள்ளது. இந்த ஊராட்சி, ஆத்தூர் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1414 ஆகும். இவர்களில் பெண்கள் 702 பேரும் ஆண்கள் 712 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அமுக்தமால்யதா
அமுக்தமால்யதா (Amuktamalyada) (ఆముక్తమాల్యద) தெலுங்கு மொழிக் காவியக் கவிதையான இந்நூலை விஜயநகரப் பேரரசர் கிருஷ்ணதேவராயன் இயற்றினார். அமுக்தமால்யதா எனும் தெலுங்கு மொழிச் சொல்லிற்கு முத்துகளால் ஆன மாலை எனப்பொருளாகும்.
இக்கவிதைக் காவியம் ஆண்டாள்,  திருவரங்கத்தில் பள்ளிகொண்டுள்ள பெருமாள் மீது கொண்ட பக்தியையும், மையலையும் கூறுவதுடன், இறுதியில் திருவரங்கப் பெருமானுக்கும்,  ஆண்டாளுக்கும் நடைபெற்ற திருமண விழாவைப் புகழ்ந்து பாடும், இந்நூல் தெலுங்கு மொழியின் தலைசிறந்த இலக்கியப் படைப்பாக கருதப்படுகிறது.
வெளி இணைப்புகள்
பகுப்பு:தெலுங்கு இலக்கியம் பகுப்பு:தெலுங்கு நூல்கள்